ΚΑΝΟΝΙΣΜΟΣ (ΕΚ) αριθ. 2594/95 ΤΗΣ ΕΠΙΤΡΟΠΗΣ της 7ης Νοεμβρίου 1995 για το άνοιγμα και τον τρόπο διαχείρισης μιας κοινοτικής δασμολογικής ποσόστωσης για ορισμένα προϊόντα του τομέα του κρέατος πουλερικών, καταγωγής Βουλγαρίας, για την περίοδο από 1ης Ιουλίου έως 31 Δεκεμβρίου 1995, σύμφωνα με τον κανονισμό (ΕΚ) αριθ. 2179/95 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2179/95 του Συμβουλίου της 8ης Αυγούστου 1995 για την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες και για την τροποποίηση του κανονισμού (ΕΚ) αριθ. 3379/94 σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το 1995 σχετικά με ορισμένα γεωργικά προϊόντα και για τη μπίρα, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 7,

Εκτιμώντας:

ότι η Βουλγαρία έλαβε ή θα λάβει το συντομότερο δυνατό, έναντι της Ευρωπαϊκής Ένωσης, μέτρα παρόμοια με αυτά που προβλέπονται στο άρθρο 7 παράγραφος 5 του κανονισμού (ΕΚ) αριθ. 2179/95 7 ότι, ως εκ τούτου, σύμφωνα με το άρθρο 7 παράγραφος 10 του κανονισμού (ΕΚ) αριθ. 2179/95, πρέπει να τεθούν σε εφαρμογή ιδίως τα μέτρα που προβλέπονται στο άρθρο 7 παράγραφος 5 του εν λόγω κανονισμού 7 ότι, κατά συνέπεια, πρέπει να ανοιχθεί για την περίοδο από 1ης Ιουλίου έως 31 Δεκεμβρίου 1995 δασμολογική ποσόστωση για τα προϊόντα που υπάγονται στον τομέα του κρέατος πουλερικών 7 ότι πρέπει να προβλεφθεί η εφαρμογή ενός ειδικού τρόπου διαχείρισης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου έως 31 Δεκεμβρίου 1995, ανοίγεται δασμολογική ποσόστωση εισαγωγής που αναφέρεται στο παράρτημα για τα προϊόντα καταγωγής Βουλγαρίας με τους όρους που προβλέπονται στο εν λόγω παράρτημα.

Άρθρο 2

1. Για να τύχει της ποσόστωσης που αναφέρεται στο παράρτημα, ο εισαγωγέας πρέπει να υποβάλει στις αρμόδιες αρχές του κράτους μέλους διασάφηση για θέση σε ελεύθερη κυκλοφορία που πειρλαμβάνει σχετική αίτηση για τα αναφερόμενα προϊόντα και που συνοδεύονται από το πιστοποιητικό που προβλέπεται στο άρθρο 8 του κανονισμού (ΕΚ) αριθ. 1559/94 της Επιτροπής (2).

Εάν η διασάφηση αυτή γίνει αποδεκτή από τις αρμόδιες αρχές αυτού του κράτους μέλους, οι εν λόγω αρχές κοινοποιούν στην Επιτροπή τις εν λόγω αιτήσεις ανάληψης, κατανεμημένες ανά ποσόστωση.

2. Η αίτηση ανάληψης με ένδειξη της ημερομηνίας αποδοχής της διασάφησης για θέση σε ελεύθερη κυκλοφορία διαβιβάζεται αμέσως στην Επιτροπή.

3. Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων για θέση σε ελεύθερη κυκλοφορία εκ μέρους των αρμοδίων αρχών του κράτους μέλους εισαγωγής και εφόσον το επιτρέπει το διαθέσιμο υπόλοιπο.

Κάθε μη χρησιμοποιηθείσα ανάληψη επιστρέφεται, το συντομότερο δυνατόν, στην αντίστοιχη ποσότητα της ποσόστωσης.

Όταν οι ποσότητες είναι μεγαλύτερες από το διαθέσιμο υπόλοιπο των ποσοστώσεων, η κατανομή πραγματοποιείται ανάλογα με τις αιτήσεις. Τα κράτη μέλη ενημερώνονται το συντομότερο δυνατό από την Επιτροπή για τις πραγματοποιηθείσες αναλήψεις.

4. Κάθε κράτος μέλος εγγυάται στους εισαγωγείς των προϊόντων που αναφέρονται στο παράρτημα ισότιμη και συνεχή πρόσβαση στις ποσότητες που αναφέρονται στο εν λόγω παράρτημα εφόσον το επιτρέπει το υπόλοιπο της ποσόστωσης.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου έως τις 31 Δεκεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Νοεμβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Δασμολογική ποσόστωση που ανοίγεται από την 1η Ιουλίου έως 31 Δεκεμβρίου 1995 για ορισμένα προϊόντα του τομέα του κρέατος πουλερικών προέλευσης Βουλγαρίας

>ΘΕΣΗ ΠΗΝΑΚΑ>